CELEX: 52017PC0410
Language: hu
Date: 2017-08-03
Title: Javaslat A TANÁCS VÉGREHAJTÁSI HATÁROZATA a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazásának a Litván Köztársaság számára történő engedélyezéséről szóló 2011/335/EU végrehajtási határozat módosításáról

EURÓPAI BIZOTTSÁG
            Brüsszel, 2017.8.3.
            COM(2017) 410 final
            2017/0183(NLE)
            Javaslat
            A TANÁCS VÉGREHAJTÁSI HATÁROZATA
            a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazásának a Litván Köztársaság számára történő engedélyezéséről szóló 2011/335/EU végrehajtási határozat módosításáról
            
               
         
         
            
               INDOKOLÁS
            
            
               A közös hozzáadottértékadó-rendszerről szóló, 2006. november 28-i 2006/112/EK irányelv
                  1
                (a továbbiakban: héairányelv) 395. cikkének (1) bekezdése értelmében a Tanács, a Bizottság javaslata alapján, bármelyik tagállamot egyhangúlag felhatalmazhatja arra, hogy az irányelvben foglaltaktól eltérő különös intézkedéseket alkalmazzon a hozzáadottérték-adó beszedésének egyszerűsítése vagy az adócsalás és -kikerülés egyes formáinak megelőzése érdekében.
            
            
               Litvánia a Bizottság által 2017. április 26-án iktatott levelében felhatalmazást kért arra vonatkozóan, hogy továbbra is adómentességet biztosíthasson azon adóalanyok számára, amelyek éves árbevétele nem haladja meg a 45 000 EUR-t. A héairányelv 395. cikke (2) bekezdésének megfelelően a Bizottság 2017. május 8-án és 10-én kelt levelében tájékoztatta a többi tagállamot Litvánia kérelméről. A Bizottság 2017. május 11-én kelt levelében értesítette Litvániát arról, hogy birtokában van a kérelem elbírálásához szükséges valamennyi információnak.
            
            
               1.A JAVASLAT HÁTTERE
            
            
               •A javaslat indokai és céljai
            
            
               A héairányelv XII. címének 1. fejezete lehetővé teszi a tagállamok számára, hogy a kisvállalkozásokra vonatkozóan különös szabályozásokat alkalmazzanak, így többek között adómentességet nyújtsanak a bizonyos éves árbevételt el nem érő adóalanyoknak. Az adómentesség maga után vonja, hogy az adóalanynak nem kell hozzáadottérték-adót felszámítania az értékesítéseire, és következésképpen nem is vonhat le előzetesen felszámított hozzáadottérték-adót.
            
            
               A héairányelv 287. cikkének 11. pontja értelmében Litvánia azoknak az adóalanyoknak biztosíthat mentességet a hozzáadottérték-adó alól, amelyek éves árbevétele nem haladja meg a 29 000 EUR-s összeg nemzeti valutában kifejezett, a csatlakozása napján érvényes átváltási árfolyamon számított ellenértékét. A 2011/335/EU tanácsi végrehajtási határozattal
                  2
                a Tanács felhatalmazta Litvániát arra, hogy magasabb értékhatárt alkalmazzon, és így mentességet biztosítson a héa alól azoknak az adóalanyoknak, amelyek éves árbevétele nem haladja meg a 45 000 EUR-t. Ezt az intézkedést a 2014/795/EU tanácsi végrehajtási határozat
                  3
                2017. december 31-ig meghosszabbította. Litvánia az intézkedés meghatározott ideig történő további alkalmazását kérelmezte. 
            
            
               A magasabb értékhatár jelentősen csökkenti a kisvállalkozások adminisztratív terheit és az adószabályoknak való megfeleléssel összefüggő költségeit. Litvánia szerint a 45 000 EUR-s értékhatár nem gyakorolt jelentős hatást a héabevételek beszedésére. Továbbá az adatok azt mutatják, hogy az adóalanyok többsége (körülbelül 80–90 %-a), akik kérték héanyilvántartásba vételüket és akik héát fizetnek, önkéntes alapon teszik ezt. 
            
            
               Azon személyeknek, akiknek az éves forgalma nem éri el az értékhatárt, továbbra is lehetőségük lesz héanyilvántartásba vetetni magukat.
            
            
               Ezért Litvánia az eltérés 2020. december 31-ig történő meghosszabbítását kérelmezi. 
            
            
               •Összhang a szabályozási terület jelenlegi rendelkezéseivel
            
            
               Más tagállamok is kaptak már felhatalmazást hasonló eltérések alkalmazására. Luxemburg
                  4
                40 000 EUR-s értékhatárra, Belgium
                  5
                25 000 EUR-s értékhatárra, Lengyelország
                  6
                40 000 EUR-s értékhatárra, Lettország
                  7
                és Szlovénia
                  8
                50 000 EUR-s értékhatárra, Olaszország
                  9
                és Románia
                  10
                pedig 65 000 EUR-s értékhatárra kapott felhatalmazást. 
            
            
               A héairányelvtől való eltéréseket minden esetben időbeli korlátokhoz kell kötni, hogy lehetőség legyen hatásaik értékelésére. Mindemellett a héairányelv 281–294. cikke, amely a kisvállalkozásokra vonatkozó különös szabályozást tartalmazza, jelenleg éppen felülvizsgálat tárgyát képezi. A héára vonatkozó cselekvési tervben
                  11
               , valamint a Bizottság 2017. évi munkaprogramjában
                  12
                bejelentett tervek szerint a Bizottság javaslata 2017. végéig kerül beterjesztésre egy átfogó egyszerűsítési csomag formájában.
            
            
               Ennélfogva javasolt az intézkedést meghosszabbítani 2020. december 31-ig vagy egy olyan irányelv hatálybalépéséig, amely módosítja a héairányelvnek a kisvállalkozásokra vonatkozó különös szabályozást érintő rendelkezéseit. 
            
            
               •Összhang az Unió egyéb szakpolitikáival
            
            
               Az intézkedés összhangban áll az Uniónak a „»Gondolkozz előbb kicsiben!« Európai kisvállalkozói intézkedéscsomag: »Small Business Act«” című bizottsági közleményben
                  13
                rögzített, kisvállalkozásokkal kapcsolatos célkitűzéseivel. Ez a közlemény arra kéri a tagállamokat, hogy a jogszabályok kidolgozása során vegyék figyelembe a kkv-k sajátosságait, és e célból egyszerűsítsék a meglévő szabályozási környezetet.
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               A héairányelv 395. cikke. 
            
         
         
            
               •Szubszidiaritás (nem kizárólagos hatáskör esetén) 
            
            
               
                  Tekintettel a héairányelv azon rendelkezésére, amelyre a javaslat épül, a szubszidiaritás elve nem alkalmazható.
               
            
            
               •Arányosság
            
            
               
                  A határozat engedélyt ad egy tagállam számára annak saját kérelme alapján, kötelezettséget tehát nem keletkeztet.
               
            
            
               Tekintettel az eltérés hatályának korlátozott mivoltára, a különös intézkedés arányban áll a kitűzött céllal, vagyis a további kis adóalanyokat, illetve az adóhatóságot érintő egyszerűsítéssel.
            
            
               •A jogi aktus típusának megválasztása
            
            
               Javasolt jogi aktus: tanácsi végrehajtási határozat.
            
            
               A 2006/112/EK tanácsi irányelv 395. cikke értelmében a hozzáadottérték-adóra vonatkozó közös szabályoktól kizárólag abban az esetben lehet eltérni, ha arra a Tanács a Bizottság javaslata alapján egyhangúlag felhatalmazást ad. Ezenfelül azért a tanácsi végrehajtási határozat a legmegfelelőbb eszköz, mert az egy-egy tagállamnak is címezhető.
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •Az érdekelt felekkel folytatott konzultációk
            
            
               A javaslat alapját a Litvánia által benyújtott kérelem képezi, és az csak ezt a tagállamot érinti.
            
            
               •Szakértői vélemények beszerzése és felhasználása
            
            
               Külső szakértők bevonására nem volt szükség.
            
            
               •Hatásvizsgálat
            
            
               
                  A tanácsi végrehajtási határozatra irányuló javaslat felhatalmazza Litvániát arra, hogy továbbra is héamentességet biztosítson azon adóalanyok számára, amelyek éves árbevétele nem haladja meg a 45 000 EUR-t. Az értékhatárt meg nem haladó árbevétellel rendelkező személyeknek nem kell héanyilvántartásba vetetni magukat, ezért az intézkedés következményeként csökkenni fognak az adminisztratív terheik, mivel nem kell héanyilvántartásokat vezetniük vagy héabevallást benyújtaniuk. 
               
            
            
               Litvánia szerint a 45 000 EUR-s értékhatár nem gyakorolt jelentős hatást a héabevételek beszedésére. 
            
            
               4.KÖLTSÉGVETÉSI VONZATOK
            
            
               A javaslat nincs hatással az uniós költségvetésre, mert Litvánia az 1553/89/EGK, Euratom tanácsi rendelet 6. cikkének megfelelően kompenzációs számítást fog végezni.
            
            
               5.EGYÉB ELEMEK
            
            
               A javaslat hatályvesztésre vonatkozó rendelkezést tartalmaz.
            
         
         
            
               2017/0183 (NLE)
            
            
               Javaslat
            
            
               A TANÁCS VÉGREHAJTÁSI HATÁROZATA
            
            
               a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazásának a Litván Köztársaság számára történő engedélyezéséről szóló 2011/335/EU végrehajtási határozat módosításáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre, 
            
            
               tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre
                  14
                és különösen annak 395. cikkére,
            
            
               tekintettel az Európai Bizottság javaslatára,
            
            
               mivel:
            
            
               (1)A Bizottságnál 2017. április 26-án iktatott levelében Litvánia engedélyt kért a héairányelv 287. cikkének 11. pontjától eltérő intézkedésre annak érdekében, hogy továbbra is adómentességet adhasson bizonyos adóalanyoknak, amelyek éves árbevétele nem haladja meg a 45 000 EUR-t. Ezen intézkedés révén az említett adóalanyok mentesülnének a héairányelv XI. címének 2–6. fejezetében rögzített héakötelezettségek egy része vagy összessége alól.
            
            
               (2)A Bizottság 2017. május 8-án és 10-én kelt levelében tájékoztatta a többi tagállamot Litvánia kérelméről. A Bizottság 2017. május 11-én kelt levelében értesítette Litvániát arról, hogy birtokában van a kérelem elbírálásához szükséges valamennyi információnak.
            
            
               (3)A héairányelv XII. címe alapján a tagállamok már alkalmazhatnak különös szabályozást a kisvállalkozások tekintetében. A meghosszabbított intézkedés csak annyiban tér el a héairányelv XII. címétől, hogy a különös szabályozás keretében az adóalanyok éves árbevételére vonatkozó értékhatár magasabb, mint a Litvánia számára a héairányelv 287. cikkének 11. pontja értelmében engedélyezett küszöbérték, amely 29 000 EUR.
            
            
               (4)A 2011/335/EU tanácsi végrehajtási határozattal
                  15
                Litvánia felhatalmazást kapott arra, hogy eltérő intézkedést alkalmazzon, és így 2014. december 31-ig adómentességet biztosítson azon adóalanyoknak, amelyek éves árbevétele nem haladja meg a 45 000 EUR-t. A 2014/795/EU tanácsi végrehajtási határozat
                  16
                2017. december 31-ig meghosszabbította az eltérő intézkedés alkalmazását. 
            
            
               (5)Mivel a megállapított értékhatár azt eredményezte, hogy csökkentek a kisvállalkozások héakötelezettségei és ezáltal az adminisztratív terheik is, Litvániát fel kell hatalmazni az intézkedés meghatározott ideig, 2020. december 31-ig történő további alkalmazására. Az adóalanyoknak továbbra is lehetőségük lesz arra, hogy az általános héaszabályozást válasszák. 
            
            
               (6)Jelenleg is folyik a 2006/112/EK irányelv – a kisvállalkozásokra vonatkozó különös szabályozást tartalmazó – 281–294. cikkének felülvizsgálata, így lehetséges, hogy a fenti időpont előtt hatályba lép egy, a héairányelv vonatkozó rendelkezéseit módosító irányelv.
            
            
               (7)A Litvánia által szolgáltatott információk alapján az eltérés meghosszabbítása a végső fogyasztói szinten beszedett adóbevétel teljes összegét csak elhanyagolható mértékben fogja befolyásolni.
            
            
               (8)Az eltérés nem érinti az Unió hozzáadottérték-adóból származó saját forrásait, mivel Litvánia az 1553/89/EGK, Euratom tanácsi rendelet 6. cikkével összhangban kompenzációs számítást fog végezni.
            
            
               ELFOGADTA EZT A HATÁROZATOT: 
            
            
               1. cikk
            
            
               A 2011/335/EU végrehajtási határozat 2. cikkének második bekezdésében „az adóalanyok hozzáadottérték-adó alóli mentességére vonatkozó éves árbevételi felső határ összegeit módosító irányelv hatálybalépésének napjáig vagy – amennyiben ez utóbbi időpont a korábbi – 2017. december 31-ig” szöveg helyébe a „2020. december 31. vagy a 2006/112/EK irányelv 281–294. cikkében foglalt rendelkezéseket módosító irányelv hatálybalépésének napja közül a korábbi időpontig” szöveg lép. 
            
         
         
            
               2. cikk
            
            
               Ezt a határozatot 2018. január 1-jétől kell alkalmazni. 
            
            
               3. cikk
            
            
               Ennek a határozatnak a Litván Köztársaság a címzettje. 
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  HL L 347., 2006.12.11., 1. o.
               
               
                  
                     (2)
                  A Tanács 2011/335/EU végrehajtási határozata (2011. május 30.) a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazásának a Litván Köztársaság számára történő engedélyezéséről (HL L 150., 2011.6.9., 6. o.).
               
               
                  
                     (3)
                  A Tanács 2014/795/EU végrehajtási határozata (2014. november 7.) a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazásának a Litván Köztársaság számára történő engedélyezéséről szóló 2011/335/EU végrehajtási határozat meghosszabbításáról (HL L 330., 2014.11.15., 44. o.). 
               
               
                  
                     (4)
                  A Tanács (EU) 2017/319 végrehajtási határozata (2017. február 21.) Luxemburgnak a közös hozzáadottértékadó-rendszerről szóló 2006/112/EK irányelv 285. cikkétől eltérő különös intézkedés bevezetésére való felhatalmazásáról szóló 2013/677/EU végrehajtási határozat módosításáról (HL L 47., 2017.2.24., 7. o.). 
               
               
                  
                     (5)
                  A Tanács (EU) 2015/2348 végrehajtási határozata (2015. december 10.) a Belga Királyságnak a közös hozzáadottértékadó-rendszerről szóló 2006/112/EK irányelv 285. cikkétől eltérő különös intézkedés bevezetésére történő felhatalmazásáról szóló 2013/53/EU végrehajtási határozat módosításáról (HL L 330., 2015.12.16., 51. o.).
               
               
                  
                     (6)
                  A Tanács (EU) 2016/2090 végrehajtási határozata (2016. november 21.) a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról (HL L 324., 2016.11.30., 7. o.).
               
               
                  
                     (7)
                  A Tanács 2014/796/EU végrehajtási határozata (2014. november 7.) a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés alkalmazásának a Lett Köztársaság számára történő engedélyezéséről (HL L 330., 2014.11.15., 46. o.).
               
               
                  
                     (8)
                  A Tanács (EU) 2015/2089 végrehajtási határozata (2015. november 10.) a Szlovén Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés bevezetésére történő felhatalmazásáról szóló 2013/54/EU végrehajtási határozat módosításáról (HL L 302., 2015.11.19., 107. o.).
               
               
                  
                     (9)
                  A Tanács (EU) 2016/1988 végrehajtási határozata (2016. november 8.) az Olasz Köztársaságnak a közös hozzáadottértékadó-rendszerről szóló 2006/112/EK irányelv 285. cikkétől eltérő különös intézkedés alkalmazásának folytatására történő felhatalmazásáról szóló 2013/678/EU végrehajtási határozat módosításáról (HL L 306., 2016.11.15., 11. o.).
               
               
                  
                     (10)
                  A Tanács 2014/931/EU végrehajtási határozata (2014. december 16.) a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés bevezetésének Románia számára történő engedélyezéséről szóló 2012/181/EU végrehajtási határozat alkalmazásának meghosszabbításáról (HL L 365., 2014.12.19., 145. o.).
               
               
                  
                     (11)
                  A Bizottság közleménye az Európai Parlamentnek, a Tanácsnak és az Európai Gazdasági és Szociális Bizottságnak egy, a héára vonatkozó cselekvési tervről, Úton egy egységes uniós héaövezet felé – új döntések szükségeltetnek, Brüsszel, 2016.4.7., COM(2016)148 final.
               
               
                  
                     (12)
                  A Bizottság 2017. évi munkaprogramja: Építsünk olyan Európát, amely védelmet nyújt, eszközöket ad polgárai kezébe és garantálja a biztonságot, Strasbourg, 2016.10.25., COM(2016)710 final.
               
               
                  
                     (13)
                  COM(2008) 394., 2008. június 25.
               
               
                  
                     (14)
                  HL L 347., 2006.12.11., 1. o.
               
               
                  
                     (15)
                  A Tanács 2011/335/EU végrehajtási határozata (2011. május 30.) a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazásának a Litván Köztársaság számára történő engedélyezéséről (HL L 150., 2011.6.9., 6. o.).
               
               
                  
                     (16)
                  A Tanács 2014/795/EU végrehajtási határozata (2014. november 7.) a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazásának a Litván Köztársaság számára történő engedélyezéséről szóló 2011/335/EU végrehajtási határozat meghosszabbításáról (HL L 330., 2014.11.15., 44. o.).